अस्पताल में खून के लिए तीन घंटे तक भटकते रहे परिजन
भास्कर संवाददाता|धौलपुर
डॉ.मंगलसिंह सामान्य चिकित्सालय के बच्चा वार्ड में भर्ती एक मरीज के परिजनों को कर्मचारियों की टालमटोल के चलते ब्लड के लिए करीब 3 तीन घंटे तक भटकना पड़ा। परिजन का आरोप है कि वे कभी ब्लड बैंक तो कभी वार्ड के चक्कर लगाते रहे, लेकिन किसी कर्मचारी ने उनकी सुनवाई नहीं की। रात 9 बजे भास्कर के पहुंचने पर कर्मचारियों ने तुरंत व्यवस्था कर मरीज को ब्लड चढ़ाया। रोहित (8) पुत्र मुकेश निवासी दीनपुर एकता बसेड़ी को खून की कमी होने पर परिजनों ने उसे शुक्रवार सुबह सरकारी अस्पताल में भर्ती कराया। मरीज के चाचा ऋषि शर्मा ने आरोप लगाया कि खून की कमी होने पर रोहित को सुबह ब्लड चढ़ाया गया। आधा ब्लड चढ़ने बाद बताया गया कि यह ब्लड क्लोड है
शेष| पेज 13
अस्पताल में ब्लड...
दूसराचढ़ेगा। इसके बाद से वह इंतजार करता रहा, लेकिन कोई कर्मचारी ब्लड लेकर नहीं आया। इस दौरान उसने वार्ड के नर्सिंग स्टाफ से भी कई बार कहा, लेकिन वे टाल-मटोल करते रहे। रात 8.30 बजे तक जब कोई कर्मचारी ब्लड लेकर नहीं आया तो परिजन परेशान हुए। इसके बाद परिजन कभी ब्लड बैंक तो कभी वार्ड के चक्कर लगाते रहे। मामले की जानकारी जब भास्कर को हुई तो इसकी भनक कर्मचारियों को लग गई। इसके बाद 9 बजे कर्मचारियों ने मौके पर पहुंचकर ब्लड की व्यवस्था कर मरीज को चढ़ाया।
भास्कर ने जब इस संबंध में नर्सिंग स्टाफ से बात की तो उनका कहना था कि जब मरीज भर्ती हुआ तब उनकी ड्यूटी नहीं थी। ऐसे में उन्हें नहीं पता था कि मरीज को ब्लड चढ़ाया जाना है। इसके बाद जब पहले ड्यूटी का नर्सिंग स्टाफ आया, जब उससे बात करनी चाही तो उसने बात करने से मना कर दिया।
यह मामला मेरी जानकारी में नहीं आया। मरीज को अगर कोई परेशानी है तो परिजनों को सबसे पहले डॉक्टर को सूचना देनी चाहिए। या फिर मुझे इस संबंध में जानकारी देनी चाहिए। सुबह ही मैं मामले की जांच कराऊंगा। अगर कर्मचारी दोषी पाए गए तो कार्रवाई करूंगा।
डॉ.जनार्दन सिंह परमार, पीएमओ, जिला अस्पताल
hin_Deva bho_Deva hin_Deva hne_Deva bho_Deva hin_Deva hin_Deva hin_Deva mai_Deva